Jimmy Joge ja John Stigh osalevad auto24 Rally Estonial Peugeot Baltic meeskonnaga ja autoks on Peugeot 207 S2000. Joge on mitmekordne Rootsi meister autorallis, viimase tiitli võitis ta eelmisel aastal, tulles Rootsi  meistriks N-rühma Mitsubishiga. 1999. aastal oma rallidebüüdi teinud Joge on osalenud ka MM-sarja etappidel. Jimmy Joge: "Ootan starti Eestis suure põnevusega, on hea taas olla Peugeot 207 S2000 roolis. Kiireid sõitjaid on stardis palju, konkurents on tihe ja see on hea."